**ՀՐԱՎԵՐ**

**ԴՐԱՄԱՇՆՈՐՀԱՅԻՆ ՄՐՑՈՒՅԹԻ**

ՀՀ կրթության, գիտության, մշակույթի և սպորտի նախարարությունը հրավիրում է Հայաստանի Հանրապետությունում գործող երիտասարդական հասարակական կազմակերպություններին մասնակցելու դրամաշնորհային մրցույթին:

Հայտը, ինչպես նաև հայտին կցվող նախահաշիվն ու ծրագրի իրականացման ժամանակացույցը անհրաժեշտ է ներկայացնել համաձայն կից ներկայացվող ձևաչափերի:

Մրցույթի մասնակցից պահանջվող որակավորման չափանիշներն են՝

**Հիմնական ծրագրերի դեպքում**

* Կազմակերպության կանոնադրությունը, գրանցման վկայական
* Ծրագրի հիմնական աշխատակազմի մասնագիտական փորձը և գործունեությունը հավաստող փաստաթղթեր (ինքնակենսագրական (cv), վկայական, հավաստագիր)։
* Կազմակերպության նմանատիպ ծրագրեր իրականացնելու փորձառությունը հավաստող տեղեկատվություն։
* ՀՀ սպորտի և երիտասարդության հարցերի նախարարության ֆինանսավորմամբ, իսկ 2019 թվականի հունիսի 1-ից՝ ՀՀ կրթության, գիտության, մշակույթի և սպորտի նախարարության ֆինանսավորմամբ իրականացրած առնվազն մեկ ծրագրի իրականացման ոչ ֆինանսական հաշվետվության կրկնօրինակը: Նկարների, տեղեկագրերի և այլ տեղեկատվության առկայությունը կդիտվի որպես առավելություն:

**Մեկնարկային ծրագրերի դեպքում**

* Կազմակերպության կանոնադրությունը, գրանցման վկայական:
* Ծրագրի հիմնական աշխատակազմի մասնագիտական փորձը և գործունեությունը հավաստող փաստաթղթեր (ինքնակենսագրական (cv), վկայական, հավաստագիր):
* Կազմակերպության նմանատիպ ծրագրեր իրականացնելու փորձառությունը հավաստող տեղեկատվություն (առկայության դեպքում):

Դրամաշնորհի տրամադրման շրջանակներն են՝

1. **ՀՀ հասարակական-քաղաքական, սոցիալ-տնտեսական, մշակութային կյանքին և հայրենիքի պաշտպանությանը երիտասարդների մասնակցության խթանմանն ուղղված միջոցառումներ։**
2. **Երիտասարդության զբաղվածության և սոցիալ-տնտեսական հիմնախնդիրների լուծմանն ուղղված միջոցառումներ։**
3. **Երիտասարդների շրջանում առողջ ապրելակերպի խթանմանն ուղղված միջոցառումներ։**
4. **Երիտասարդ ընտանիքների աջակցությանն ուղղված միջոցառումներ։**
5. **Կրթության շարունակականությանն և ոչ ֆորմալ կրթության ճանաչելիությանն ուղղված միջոցառումներ։**
6. **Միջազգային երիտասարդական համագործակցությանը և միջմշակութային երկխոսության զարգացմանն ուղղված միջոցառումներ։**
7. **Երիտասարդների շարժունության խրախուսմանն ուղղված միջոցառումներ։**
8. **Հետազոտությունների միջոցով երիտասարդության տարբեր շերտերի կարիքների գնահատման և երիտասարդական քաղաքականությանն առնչվող իրավական դաշտի շարունակական կատարելագործմանն ուղղված միջոցառումներ։**
9. **Շրջակա միջավայրի ոլորտին ուղղված միջոցառումներ:**

Հայտի կազմման լեզուն հայերենն է (ներառյալ նաև կցվող փաստաթղթերը): Հայտերն ընդունվում են մինչև 2020 թվականի մարտի 2-ը, ժամը 10:00 ներառյալ: **Ծրագրի մեկնարկը չի կարող նախատեսվել ավելի ուշ քան 2020 թվականի հունիսի 30-ը, իսկ ավարտը չի կարող լինել ավելի ուշ քան դեկտեմբերի 10-ը:** Հայտը ներկայացվում է մրցութի հանձնաժողովի քարտուղարին ՀՀ կրթության, գիտության, մշակույթի և սպորտի նախարարություն (ք. Երևան, Կառավարական 2-րդ տուն, Վ. Սարգսյան 3, 605 սենյակ, 6-րդ հարկ (խնդրում ենք ներկայանալ անձնագրով և հանձնել քարտուղարին):

Մրցույթի փաստաթղթերի վերաբերյալ պարզաբանում ստանալու համար կարող եք գրավոր դիմել մրցութային հանձնաժողովի նախագահ Գ. Մամիկոնյանին` Էլ. փոստ՝ gohar.mamikonyan@escs.am:

Հայտերը բացվում են 2020 թվականի մարտի 2-ին ժամը 14:30-ին` հայտերի բացման նիստում: Մասնակիցը կարող է ներկա գտնվել հանձնաժողովի բացման նիստերին:

Հայտերի գնահատման ձևաչափը կքննարկվի հանձնաժողովի նիստին: Հայտերը գնահատվելու են ըստ մասնակիցներից պահանջվող որակավորման չափանիշների և ըստ ծրագրային հայտերի:

Հանձնաժողովի անդամները հայտերի բացման նիստում որոշված ժամկետում մրցույթի հրավերով սահմանված կարգով գնահատում են հայտերը և գնահատման թերթիկներում համապատասխան նշումներ կատարելով՝ ստորագրված գնահատման թերթիկների մեկական օրինակները փոխանցում են քարտուղարին:

Մրցույթի արդյունքներն ամփոփվում են հանձնաժողովի ամփոփիչ նիստում` հանձնաժողովի անդամների կողմից ներկայացված գնահատման թերթիկների հիման վրա: Հանձնաժողովն ընդունում է որոշում այն կազմակերպությունների ցանկը հաստատելու մասին, որոնց հետ կարող է կնքվել դրամաշնորհի տրամադրման` նվիրաբերության պայմանագիր, և այն կազմակերպությունների մասին, որոնց հետ չի կարող կնքվել պայմանագիր:

Մրցույթը չկայացած է հայտարարվում, եթե`

ա) հայտերից ոչ մեկը չի համապատասխանում հրավերի պայմաններին.

բ) ոչ մի հայտ չի ներկայացվել.

գ) Հայաստանի Հանրապետության կառավարության 2003 թվականի դեկտեմբերի 24-ի N 1937-Ն որոշմամբ հաստատված դրամաշնորհների տրամադրման կարգի 34-րդ կետով նախատեսված դեպքերում պետական մարմնի ղեկավարը չի հաստատում հանձնաժողովի որոշումը:

Կից կնքվելիք պայմանագրի նախագիծը: